 Momentul în care Joe Biden se împiedică de câteva ori și cade în timp ce urcă scara de la Air Force One.
Joe Biden a căzut în timp ce urca pe scara Air Force One. Joe Biden urmează să-și petreacă ziua în Atlanta unde se va întâlni cu reprezentanții comunității americanilor de origine asiatică. Casa Albă spune că Joe Biden se simte bine.
Președintele american Joe Biden s-a împiedicat de câteva ori și a căzut în timp ce urca pe scara Air Force One pentru o deplasare în Atlanta, relatează New York Post. Ajuns la jumătatea scării avionului prezidențial, Joe Biden s-a împiedicat de două ori, ulterior a căzut în genunchi și s-a prins cu mâna dreaptă de balustradă.Air Force One a decolat la puțin timp după incident de la baza militară din Andrews, în periferia Washingtonului.Casa Albă spune că Joe Biden se simte bine Președintele Joe Biden se simte bine după ce s-a împiedicat pe trepte în timp ce urca la bordul Air Force One, vineri, a declarat reporterilor purtătorul de cuvânt al Casei Albe, Karine Jean-Pierre, citată de Reuters.Ea a sugerat că vânturile puternice la baza Andrews de lângă Washington ar fi putut fi un factor.Karine Jean-Pierre nu a spus dacă Biden a fost consultat de un medic după episod.Președintele și-a frecat genunchiul stâng înainte de a se ridica, apoi a urcat scările într-un ritm mai lent. S-a oprit în vârf, s-a întors și a salutat.La sfârșitul lunii noiembrie, Biden a suferit o fractură fină la piciorul drept, în timp ce se juca cu unul dintre câinii săi.La 78 de ani, Biden este cel mai în vârstă președinte american.